CELEX: 62008TN0342
Language: hu
Date: 2008-08-18 00:00:00
Title: T-342/08. sz. ügy: 2008. augusztus 18-án benyújtott kereset – Batchelor kontra Bizottság

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/41
            
         2008. augusztus 18-án benyújtott kereset – Batchelor kontra Bizottság
   (T-342/08. sz. ügy)
   (2008/C 272/82)
   Az eljárás nyelve: angol
   Felek
   
      Felperes: Edward William Batchelor (Brüsszel [Belgium]) (képviselők: F. Young solicitor, A. Barav barrister és D. Reymond ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg az Európai Bizottság által az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001., L 145., 43. o.; magyar nyelvű különkiadás 1. fejezet, 3. kötet, 331. o., a továbbiakban: hozzáférési rendelet) 8. cikkének (3) bekezdése alapján 2008. június 11-én hozott hallgatólagos elutasító határozatot, valamint a Bizottság által 2008. július 3-án hozott, SG/E/3/HP/cr D(2008)5545. számú és 2008. augusztus 7-én hozott, SG/E/3/EV/psi D(2008)6636. számú, a dokumentumokhoz való hozzáférés iránt a hozzáférési rendelet alapján benyújtott kérelmet kifejezetten elutasító határozatokat;
            
         
               —
            
            
               az Elsőfokú Bíróság állapítsa meg, hogy a Bizottság maga viseli saját költségeit, és egyben kötelezze az ezen eljárásokkal kapcsolatban a felperesnél felmerült költségek viselésére.
            
         Jogalapok és fontosabb érvek
   A jelen, az EK 230. cikk negyedik bekezdése alapján benyújtott megsemmisítés iránti kereset a Bizottságnak a 1049/2001/EK rendelet (1) („hozzáférési rendelet”) alapján hozott 2008. június 11-i hallgatólagos, valamint 2008. július 3-i–SG/E/3/HP/cr D(2008)5545. számú kifejezett és 2008. augusztus 7-i SG/E/3/EV/psi D(2008)6636. számú kifejezett elutasító határozata ellen irányul, amelyekben a Bizottság elutasította a felperes által az 1997. június 30-i 97/36/EK európai parlamenti és tanácsi irányelvvel (2) módosított, a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló, 1989. október 3-i 89/552/EGK tanácsi irányelv (3) 3a. cikkének (1) bekezdése alapján elfogadott intézkedések bejelentésével kapcsolatos, a Bizottság által a belga hatóságoknak küldött és azoktól kapott dokumentumokhoz való hozzáférés iránt benyújtott kérelmet.
   A felperes azt állítja, hogy a Bizottság által elkövetett azon mulasztás, hogy nem szolgáltatott megfelelő és elégséges információt a kért dokumentumokhoz való hozzáférés megtagadásának indokáról, sérti az EK 253. cikket és a hozzáférési rendelet 8. cikkének (1) bekezdését, és így az EK 230. cikk második bekezdése értelmében lényeges eljárási szabályt sért.
   A felperes továbbá azt állítja, hogy azáltal, hogy a kért dokumentumokhoz való hozzáférés megtagadásakor tévesen hivatkozott a megengedhető kivételekre, a Bizottság megsértette az EK 255. cikket, valamint a hozzáférési rendelet 1. cikkének a) pontját, 2. cikkének (1) és (3) bekezdését, 4. cikkének (1)–(6) bekezdését, és így a vitatott határozat az EK 230. cikk második bekezdése értelmében sérti a Szerződést és az annak alkalmazására vonatkozó bármely jogi rendelkezést.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001., L 145., 43. o.; magyar nyelvű különkiadás 1. fejezet, 3. kötet, 331. o.).
   
      (2)   HL 1997., L 202., 60. o.; magyar nyelvű különkiadás 6. fejezet, 2. kötet, 321. o.
   
      (3)   HL 1989., L 298., 23. o.; magyar nyelvű különkiadás 6. fejezet, 1. kötet, 224. o.